Deni Avdija

Deni Avdija es un djugador de basketbol israeliano ke apartiene al ekip Portland Trail Blazers de la NBA. Avdija es de 2.06 metros de altesa i djuga en la posisyon de alero. Es sitizeno de Israel i de Serbia.

Biografiya
Denis Avdija nasio en el kibuts Beit Zera en Israel. La su madre, Sharon Artzi, era djugadora de basketbol, komo el su padre, Zufer Avdija, nasido en una famiya Gorani en Priština, Yugoslavia (oy Kosovo) i el kualo era djugador en el ekip nasional de Yugoslavia i en los ekips Yugoslavos Elektrokosovo i Crvena Zvezda, endemas de los israelianos AS Ramat HaSharon, Hapoel Herzliya, Macabbi Rishon LeZion, Hapoel Tel Aviv, i Elitzur Bat Yam, endemas de treinador del Bnei Herzliya.'We've Never Had a Talent Like Him'. B/R Sports 

Karriera
Israel
Prinsipio la su karriera kon el primer ekip del Maccabi Tel Aviv en 2017. Kon este ekip reushito kon la kupa de la liga tres anyos kontuneados, i dospues de aresivir el premio komo djugador mas valutozo (MVP) de la sezon en 2020, era esperado ke algun ekip de la NBA lo tomase en el Draft de esta anyada.Deni Avdija se irá a la NBA como el MVP más joven de la historia de la Winner League de Israel 

Estados Unidos
Avdija fue elejido en la muevena posisyon de los Washington Wizards del draft de 2020, i el su primer djugo fue el 23 de disiembre de 2020 kontro los Philadelphia 76ers. En su tresera sezon kon los Wizards, metio 25 puntos kontro los San Antonio Spurs el 30 de janvie de 2023. En Oktobre de 2025 akodra trokar su kontrato kon los los Wizards por 4 anyadas i $55 milyones. El 14 de fevrero de 2024 mete 43 puntos en kontro de los New Orleans Pelicans, el su mijor resultado de la su karriera.Deni Avdija lights up Pelicans for 43, but Wizards fall on the road ​

El 26 de djunio de 2024 es traspasado a los Portland Trail Blazers, siendo trokado por Malcolm Brogdon. Durante su dosena sezon en Portland, el 7 de janvie de 2026, mete 41 puntos kontro los Houston Rockets.Avdija has 41 points, Trail Blazers hold on to beat Rockets 103-102. CBS Sports ​ El 1 de fevrero es anunsiado ke va partisipar en el All-Star Game, la prima vez en la karriera de un basketbolisto israeliano.Deni Avdija becomes 1st Israeli named to NBA All-Star Game  En el All-Star Game, Avdija metio 5 puntos en el primer ankontro.Israeli basketball star Deni Avdija makes history at the NBA All-Star Game. Jerusalem Post 

Ekip nasyonal de Israel
Avdija tiene reushitado komo Shampion de Evropa en la kateggoriya Sub-20 kon el ekip nasyonal israeliano en las anyadas 2018 i 2019, siendo elejido en 2019 komo el MVP del shampionato.

En sietembre de 2022 djugo kon el ekip nasyonal israeliano el EuroBasket 2022, eskapando en el lugar 17. En 2025 apartenio al ekip nasyonal otruna vez, eskapando Eurobasket 20025 en el lugar 14.

Referensias

Kateggoría:Djugadores israelianos de basketbol